
SERVICIUL ADMINISTRARE IMOBILE

Nr. SC2010-15480 din 04.08.2010
PROCES VERBAL

Comisia pentru punerea în aplicare a dispoziţiilor Legii 15/2003 privind sprijinul acordat tinerilor pentru construirea unei locuinţe proprietate personală

04.08.2010

Au fost invitaţi :domnul primar Gheorghe Ciuhandu, domnul arhitect şef Ciprian Silviu Cădariu, domnul director al Direcţiei Patrimoniu Nicuşor Constantin Miuţ, domnul Consilier Local Radu Daniel Ţoancă, domnul Consilier Local Constantin Ştefan Sandu.


 Domnul director Nicuşor Constantin Miuţ aduce la cunoştinţă  membrilor comisiei problemele apărute în urma calculării punctajului fiecărui solicitant, probleme care  necesită o analiză prealabilă publicării listei de priorităţi obţinute. 

În urma analizării celor 1185 de dosare întocmite au fost identificaţi un număr de 262 de solicitanţi care la această dată au împlinit deja vârsta de 35 de ani şi care nu se mai încadrează în prevederile Legii nr.15/2003 (art.1, alin.1). Aceştia au fost trecuţi pe lista de priorităţi cu punctajul 0. În fapt punctajul lor a fost calculat separat  şi un număr de 18 dintre aceştia realizează un punctaj care i-ar putea situa printre primii 30. 

Deasemenea nu s-a calculat punctajul dosarelor în care solicitanţii nu au depus  în termen documentele cu care să facă dovada că se încadrează în celelalte prevederi  ale prezentei legi (domiciliul stabil în mun. Timişoara, deţinerea unei proprietăţi imobiliare). 

În cazul în care solicitanţii au depus în termen documente redactate greşit de cei ce le-au eliberat,  se propune validarea punctajului după depunerea unei contestaţii motivate în termen, având anexat documentul nou redactat conform legii. 

Se mai propune publicarea listei de priorităţi sub această formă la data de 09.08.2010 cu termen de depunere al contestaţiilor până la data de 31.08.2010. 

Comisia a fost de acord cu publicarea listei de priorităţi în această formă urmând ca în funcţie de contestaţiile depuse să se ia o decizie cu privire la problemele  sesizate.

Referitor la Lista de priorităţi aflată în vigoare. În urma retragerii dreptului de folosinţă asupra terenului conform H.C.L. nr.61/23.02.20101, solicitantei Rădescu Mihaela-Elena, întrucât nu a început construirea locuinţei în termen de un an de la atribuire, a fost contactat următorul solicitant în ordinea punctajului, care a fost de acord în urma propunerii noastre şi a depus o cerere pentru a i se repartiza această parcelă.

 Se propune comisiei  a se pronunţa asupra repartizării parcelei 2179;2181/34, înscrisă în C.F. nr.2729-Timişoara, numitului Baica Adrian Ioan.

Comisia este deacord.


Presedinte:         Gheorghe Ciuhandu………....Primar

               Membrii:         Ciprian Silviu Cădariu………Arhitect şef
                                       Nicuşor Constantin Miuţ…….Director Direcţia Patrimoniu

                                       Radu Daniel Ţoancă………....Consilier Local

                                       Constantin Ştefan Sandu……..Consilier Local


     Întocmit :        Mircea Hărăbor
red/dact MH

